Illyustrativ foto/Sputnik Joriy yilning 1 avgustidan boshlab Markaziy bank zaxirasidagi qimmatbaho metalldan yasalgan tangalar sotuvga chiqariladi, deb yozmoqda “Xalq so‘zi”. Bu haqda davlat rahbarining joriy yil 7 iyundagi qarorida qayd etilib, ularni sotish va qayta sotib olish tartibini o‘rnatish vazifasi topshirilgan. Bu kelgusida milliy valyutani xorijlik investorlar, numizmatiklar tomonidan katta qiziqish bilan xarid qilinishiga zamin yaratadi. Qolaversa, bu orqali O‘zbekistonga sayyohlar oqimi ortishiga, yurtimiz tarixi va madaniyatini tanitishga sharoit yaratadi.